《南浦·春草，用玉田春水韵》
清代·夏孙桐

春色总迷离，又东风、暗向天涯吹晓。生意烧痕，苏香泥泮，先盼余寒全扫。

铺茵渐展，几番潜逗莺声小。回首瀛洲非旧处，断梦倦萦瑶草。

愁根旋灭旋生，正黏花衬柳，芟除不了。休傍战场青，惊沙畔、难觅采芳人到。

烟凝路渺。赋情空对芜城悄。惟见元都葵麦遍，撩乱夕阳多少。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。